title: 2007/725/SZBP: Rozhodnutie Politického a bezpečnostného výboru BiH/12/2007 z  25. septembra 2007 o vymenovaní vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine

text:
               10.11.2007

               SK

               Úradný vestník Európskej únie

               L 293/9

      ROZHODNUTIE POLITICKÉHO A BEZPEČNOSTNÉHO VÝBORU BiH/12/2007
   z 25. septembra 2007
   o vymenovaní vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine
   (2007/725/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí pododsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:

               (1)

               Výmenou listov medzi generálnym tajomníkom/vysokým splnomocnencom a generálnym tajomníkom NATO 28. septembra 2004 a 8. októbra 2004 Severoatlantická rada súhlasila, aby sa veliteľ Spoločného veliteľstva síl Neapol uvoľnil pre funkciu vedúceho veliteľskej štruktúry EÚ v Neapoli.

               (2)

               Veliteľ operácie EÚ odporučil vymenovať veliteľa Spoločného veliteľstva síl Neapol generál poručíka Eduarda ZAMARRIPU za vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine.

               (3)

               Vojenský výbor EÚ toto odporúčanie podporil.

               (4)

               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) vykonávať politické a strategické vedenie vojenských operácií EÚ.

               (5)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a činností Európskej únie, ktoré majú obranné dôsledky.

               (6)

               Európska rada v Kodani prijala 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty EÚ, ktoré sú buď členmi NATO, alebo stranami „Partnerstva pre mier“ a ktoré následne uzavreli dvojstranné bezpečnostné dohody s NATO,

         ROZHODOL TAKTO:
   Článok 1
   Generálporučík Eduardo ZAMARRIPA sa týmto vymenúva za vedúceho veliteľskej štruktúry EÚ v Neapoli pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 25. septembra 2007

            Za Politický a bezpečnostný výbor

            predseda

         C. DURRANT PAIS

      (1)  Ú. v. EÚ L 252, 28.7.2004, s. 10.


title: 2007/259/ES: Rozhodnutie Rady zo 16. apríla 2007 o poskytnutí makrofinančnej pomoci Moldavsku

text:
               28.4.2007

               SK

               Úradný vestník Európskej únie

               L 111/69

      ROZHODNUTIE RADY

   zo 16. apríla 2007
   o poskytnutí makrofinančnej pomoci Moldavsku
   (2007/259/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu (1),
   po porade s Hospodárskym a finančným výborom,
   keďže:

               (1)

               Moldavské orgány sa zaviazali k hospodárskej stabilizácii a štrukturálnym reformám podporovaným Medzinárodným menovým fondom (MMF) prostredníctvom trojročnej dohody v rámci programu pomoci na zníženie chudoby a zabezpečenie rastu (PRGF), ktorá bola schválená 5. mája 2006. Dňa 12. mája 2006 Parížsky klub veriteľov schválil reštrukturalizáciu bilaterálneho verejného dlhu Moldavska na základe podmienok stanovených v Houstone.

               (2)

               V máji 2004 moldavské orgány prijali strategický dokument o hospodárskom raste a znižovaní chudoby, v ktorom sa stanovujú strednodobé priority pre činnosť vlády.

               (3)

               Moldavsko na jednej strane a Európske spoločenstvá a ich členské štáty na strane druhej podpísali dohodu o partnerstve a spolupráci (2), ktorá nadobudla platnosť 1. júla 1998.

               (4)

               Vzťahy medzi Moldavskom a Európskou úniou sa rozvíjajú v rámci európskej susedskej politiky, od ktorej sa očakáva, že povedie k hlbšej hospodárskej integrácii. EÚ a Moldavsko sa dohodli na akčnom pláne európskej susedskej politiky, v ktorom sa vymedzujú krátkodobé a strednodobé priority vo vzťahoch EÚ a Moldavska a v príslušných politikách.

               (5)

               Moldavsko potrebuje značné finančné prostriedky, čo vyplýva z podstatného zhoršenia jeho finančného postavenia.

               (6)

               Moldavské orgány požiadali spoločenstvá, medzinárodné finančné inštitúcie a ostatných bilaterálnych darcov o finančnú pomoc na báze finančných úľav. Nad rámec financovania zo strany MMF a Svetovej banky ešte stále existuje potreba vykryť podstatnú zvyškovú medzeru vo financovaní s cieľom zlepšiť platobnú bilanciu krajiny, posilniť jej štátne rezervy a podporiť politické ciele spojené s reformným úsilím moldavských orgánov.

               (7)

               Moldavsko má nárok na úvery a granty za vysoko zvýhodnených podmienok zo Svetovej banky a MMF.

               (8)

               Za daných okolnosti by sa makrofinančná pomoc Spoločenstva Moldavsku mala poskytovať vo forme grantu, čo je primerané opatrenie na pomoc Moldavsku v takejto kritickej situácii.

               (9)

               S cieľom zabezpečiť účinnú ochranu finančných záujmov Spoločenstva súvisiacich s touto makrofinančnou pomocou je potrebné ustanoviť povinnosť Moldavska prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam ovplyvňujúcim túto pomoc. Malo by sa tiež upraviť vykonávanie kontrol Komisiou a auditov Dvorom audítorov.

               (10)

               Uvoľnením makrofinančnej pomoci Spoločenstva nie sú dotknuté právomoci rozpočtového orgánu.

               (11)

               Makrofinančnú pomoc Spoločenstva by mala spravovať Komisia po porade s Hospodárskym a finančným výborom,

         ROZHODLA TAKTO:
   Článok 1
   1.   Spoločenstvo poskytne Moldavsku makrofinančnú pomoc vo forme grantu vo výške 45 000 000 EUR s cieľom podporiť platobnú bilanciu Moldavska, a zmierniť tak finančné ťažkosti spojené s realizáciou vládneho hospodárskeho programu.
   2.   Makrofinančnú pomoc Spoločenstva spravuje Komisia po porade s Hospodárskym a finančným výborom a v súlade s dohodami alebo dohovormi, ktoré uzavrel Medzinárodný menový fond (MMF) s Moldavskom.
   3.   Makrofinančná pomoc Spoločenstva bude dostupná na obdobie dvoch rokov od prvého dňa po nadobudnutí účinnosti tohto rozhodnutia. Ak si to však okolnosti vyžiadajú, môže Komisia po porade s Hospodárskym a finančným výborom rozhodnúť o predĺžení obdobia dostupnosti pomoci maximálne o jeden rok.
   Článok 2
   1.   Komisia je týmto splnomocnená dohodnúť s moldavskými orgánmi po porade s Hospodárskym a finančným výborom podmienky hospodárskej politiky a finančné podmienky, ktorým bude táto makrofinančná pomoc podliehať a ktoré sa majú stanoviť v memorande o porozumení a v dohode o poskytnutí grantu. Tieto podmienky musia byť v súlade s dohodami alebo memorandami uvedenými v článku 1 ods. 2.
   2.   Počas poskytovania makrofinančnej pomoci Spoločenstva Komisia kontroluje spoľahlivosť moldavských finančných opatrení, administratívnych postupov a vnútorných a vonkajších kontrolných mechanizmov, ktoré sú pre túto pomoc relevantné.
   3.   Komisia pravidelne overuje v spolupráci s Hospodárskym a finančným výborom a v koordinácii s MMF, či je hospodárska politika v Moldavsku v súlade s cieľmi tejto pomoci a či sa schválené podmienky hospodárskej politiky a finančné podmienky uspokojivo plnia.
   Článok 3
   1.   Komisia poskytne Moldavsku makrofinančnú pomoc Spoločenstva v troch splátkach.
   2.   Prvá splátka sa uvoľní na základe uspokojivého plnenia hospodárskeho programu podporovaného MMF v rámci programu pomoci na zníženie chudoby a zabezpečenie rastu a akčného plánu európskej susedskej politiky EÚ–Moldavsko.
   3.   Druhá a tretia splátka sa tiež uhradí na základe uspokojivého plnenia hospodárskeho programu podporovaného MMF v rámci programu pomoci na zníženie chudoby a zabezpečenie rastu a akčného plánu európskej susedskej politiky EÚ–Moldavsko a na základe akýchkoľvek ďalších opatrení dohodnutých s Komisiou, ako sa uvádza v článku 2 ods. 1, a to najskôr po troch mesiacoch od uvoľnenia predchádzajúcej splátky.
   4.   Finančné prostriedky sa vyplatia Národnej banke Moldavska. Konečným príjemcom finančných prostriedkov je Ministerstvo financií Moldavska.
   Článok 4
   Makrofinančná pomoc Spoločenstva sa vykoná v súlade s ustanoveniami nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a v súlade s jeho vykonávacími predpismi. V memorande o porozumení a v dohode o poskytnutí grantu s moldavskými orgánmi sa ustanoví najmä povinnosť Moldavska prijať vhodné opatrenia týkajúce sa predchádzania a boja proti podvodom, korupcii a iným nezrovnalostiam súvisiacim s touto pomocou. Ustanovia sa v nich aj kontroly, ktoré vykonáva Komisia, vrátane kontrol vykonávaných Európskym úradom pre boj proti podvodom s oprávnením vykonávať kontroly a inšpekcie na mieste, ako aj audity Dvora audítorov, ktoré sa v prípade potreby vykonajú na mieste.
   Článok 5
   Každoročne k 31. augustu predloží Komisia Európskemu parlamentu a Rade správu, ktorá bude obsahovať hodnotenie vykonávania tohto rozhodnutia v predchádzajúcom roku. Správa uvedie, ako sú prepojené politické podmienky uvedené v článku 2 ods. 1, priebežný stav ekonomiky a verejných financií Moldavska a rozhodnutie Komisie uvoľniť splátky tejto pomoci.
   Článok 6
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 16. apríla 2007

            Za Radu

            predseda

         H. SEEHOFER

      (1)  Stanovisko zo 14. februára 2007 (zatiaľ neuverejnené v úradnom vestníku).

      (2)  Ú. v. ES L 181, 24.6.1998, s. 3.

      (3)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).


title: 2005/697/ES: Rozhodnutie Komisie z 12. septembra 2005, ktorým sa mení a dopĺňa rozhodnutie 2000/745/ES, ktorým sa prijímajú záväzky ponúknuté v súvislosti s antidumpingovým a antisubvenčným konaním, týkajúcim sa dovozu polyetyléntereftalátu (PET) s pôvodom inter alia v Indii

text:
               11.10.2005

               SK

               Úradný vestník Európskej únie

               L 266/62

      ROZHODNUTIE KOMISIE

   z 12. septembra 2005,
   ktorým sa mení a dopĺňa rozhodnutie 2000/745/ES, ktorým sa prijímajú záväzky ponúknuté v súvislosti s antidumpingovým a antisubvenčným konaním, týkajúcim sa dovozu polyetyléntereftalátu (PET) s pôvodom inter alia v Indii
   (2005/697/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) („základné antidumpingové nariadenie“), a najmä na jeho článok 8,
   so zreteľom na nariadenie Rady (ES) č. 2026/97 zo 6. októbra 1997 o ochrane pred subvencovanými dovozmi z krajín, ktoré nie sú členmi Európskeho spoločenstva (2) („základné antisubvenčné nariadenie“), a najmä na jeho články 13 a 15,
   po porade s poradným výborom,
   keďže:
   A.   POSTUP

               (1)

               Nariadením (ES) č. 2604/2000 (3) Rada uložila konečné antidumpingové clo na dovoz určitého polyetyléntereftalátu („PET“) s pôvodom inter alia v Indii do Spoločenstva. Dovoz PET vyvážaného spoločnosťami, ktorých záväzky sa akceptovali, podliehal oslobodeniu z tohto cla podľa článku 2 ods. 1 uvedeného nariadenia.

               (2)

               Nariadením (ES) č. 2603/2000 (4) Rada uložila konečné vyrovnávacie clo na dovoz určitého polyetyléntereftalátu (PET) s pôvodom inter alia v Indii. Dovoz PET vyvážaného spoločnosťami, ktorých záväzky sa akceptovali, podliehal oslobodeniu od tohto cla podľa článku 2 ods. 1 uvedeného nariadenia.

               (3)

               Dňa 29. novembra 2000 Komisia prijala rozhodnutie 2000/745/ES (5), ktorým sa prijímajú záväzky ponúknuté vývozcami uvedenými v článku 1 uvedeného rozhodnutia v súvislosti s uvedenými konaniami.

               (4)

               Dňa 12. januára 2005 Komisia oznámila prostredníctvom nariadenia (ES) č. 33/2005 (6) začatie „preskúmania nového vývozcu“ podľa článku 11 ods. 4 základného antidumpingového nariadenia.

               (5)

               Súčasne a z tých istých dôvodov Komisia začala urýchlené preskúmanie nariadenia (ES) č. 2603/2000 (7) podľa článku 20 základného antidumpingového nariadenia.

               (6)

               Konečné zistenia a závery prešetrovaní sú uvedené v nariadení Rady (ES) č. 1646/2005 (8), ktorým sa mení a dopĺňa nariadenie (ES) č. 2604/2000, a v nariadení Rady (ES) č. 1645/2005 (9), ktorým sa mení a dopĺňa nariadenie (ES) č. 2603/2000.

         B.   ZÁVÄZOK

               (7)

               Po zverejnení, ktorým bola spoločnosť South Asian Petrochem Limited (ďalej len „spoločnosť“) informovaná o skutočnostiach a okolnostiach, na základe ktorých malo byť zavedené zmenené a doplnené konečné antidumpingové a antisubvenčné clo na dovoz do Spoločenstva, táto spoločnosť ponúkla cenový záväzok v súlade s článkom 8 ods. 1 základného antidumpingového nariadenia a článkom 13 ods. 1 základného antisubvenčného nariadenia. V rámci tohto záväzku vyvážajúci výrobca ponúkol, že bude príslušný výrobok predávať na úrovniach cien alebo nad úrovňami cien, ktoré odstraňujú poškodzujúci vplyv dumpingu a subvencovania.

               (8)

               Spoločnosť bude tiež Komisii poskytovať pravidelné a podrobné informácie týkajúce sa svojho vývozu do Spoločenstva, čo Komisii umožní účinne monitorovať záväzok. Navyše je štruktúra predaja tejto spoločnosti taká, že Komisia považuje riziko obchádzania tohto záväzku za obmedzené.

               (9)

               Vzhľadom na to sa záväzok ponúknutý spoločnosťou South Asian Petrochem Limited považuje za prijateľný.

               (10)

               Aby Komisia mohla účinne monitorovať dodržiavanie záväzku spoločnosťou, pri predkladaní žiadosti o prepustenie do voľného obehu v súlade so záväzkom príslušnému colnému orgánu bude oslobodenie od cla podmienené predložením obchodnej faktúry obsahujúcej minimálne údaje uvedené v prílohe k nariadeniu (ES) č. 2604/2000. Tento rozsah informácií je takisto potrebný na to, aby sa colné orgány mohli s dostatočnou presnosťou ubezpečiť o tom, že náklad zodpovedá obchodným dokladom. Ak takáto faktúra nebude predložená alebo nebude zodpovedať výrobku predloženému colnému úradu, bude ako náhrada splatná primeraná čiastka antidumpingového a vyrovnávacieho cla.

               (11)

               V prípade porušenia alebo odvolania záväzku alebo v prípade podozrenia z porušenia sa môže podľa článku 8 ods. 9 a 10 základného antidumpingového nariadenia, a ak je to vhodné, podľa článku 13 ods. 9 a 10 základného antisubvenčného nariadenia uložiť dočasné alebo konečné clo,

         ROZHODLA TAKTO:
   Článok 1
   Tabuľka v článku 1 rozhodnutia 2000/745/ES sa týmto mení a dopĺňa takto:

                  Krajina

                  Výrobca

                  Doplnkový kód Taric

                  „India

                  South Asian Petrochem Limited

                  A 585“

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 12. septembra 2005

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. ES L 288, 21.10.1997, s. 1. Nariadenie naposledy zmenené a doplnené nariadením (ES) č. 461/2004.

      (3)  Ú. v. ES L 301, 30.11.2000, s. 21. Nariadenie naposledy zmenené a doplnené nariadením (ES) č. 83/2005 (Ú. v. EÚ L 19, 21.1.2005, s. 1).

      (4)  Ú. v. ES L 301, 30.11.2000, s. 1. Nariadenie naposledy zmenené a doplnené nariadením (ES) č. 822/2004 (Ú. v. EÚ L 127, 29.4.2004, s. 3).

      (5)  Ú. v. ES L 301, 30.11.2000, s. 88. Rozhodnutie zmenené a doplnené rozhodnutím 2002/232/ES (Ú. v. ES L 78, 21.3.2002, s. 12).

      (6)  Ú. v. EÚ L 8, 12.1.2005, s. 9.

      (7)  Ú. v. EÚ C 8, 12.1.2005, s. 2.

      (8)  Pozri stranu 10 tohto úradného vestníka.

      (9)  Pozri stranu 1 tohto úradného vestníka.


title: 2008/29/ES: Rozhodnutie Európskeho Parlamentu a Rady z  18. decembra 2007 , ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec

text:
               10.1.2008

               SK

               Úradný vestník Európskej únie

               L 6/7

      ROZHODNUTIE EURÓPSKEHO PARLAMENTU A RADY

   z 18. decembra 2007,
   ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec
   (2008/29/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení (1), a najmä na jej body 21, 22 prvý a druhý odsek, a 23,
   so zreteľom na návrh Komisie,
   keďže:

               (1)

               Na zmierovacom zasadnutí dňa 23. novembra 2007 sa obe zložky rozpočtového orgánu dohodli, že časť finančných prostriedkov požadovaných pre európske programy globálneho navigačného satelitného systému GNSS (systémy EGNOS – GALILEO) poskytnú v súlade s bodmi 21, 22 a 23 medziinštitucionálnej dohody na základe revízie viacročného finančného rámca na roky 2007 – 2013, aby sa strop pre viazané rozpočtové prostriedky v podkapitole 1a na roky 2008 až 2013 zvýšil o čiastku 1 600 miliónov EUR v bežných cenách. Toto zvýšenie bude kompenzované znížením stropu pre viazané rozpočtové prostriedky v kapitole 2 na rok 2007 o takú istú čiastku.

               (2)

               Aby sa zachoval primeraný pomer medzi záväzkami a platbami, ročný strop pre platbu rozpočtových prostriedkov sa upraví. Táto úprava bude neutrálna.

               (3)

               Príloha I k medziinštitucionálnej dohode o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť (2),

         ROZHODLI TAKTO:
   Jediný článok
   Príloha I k medziinštitucionálnej dohode o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu.

      V Bruseli 18. decembra 2007

            za Európsky parlament

            predseda

         H.-G. PÖTTERING

            za Radu

            predseda

         M. LOBO ANTUNES

      (1)  Ú. v. EÚ C 139, 14.6.2006, s. 1.

      (2)  Na tento účel sa číselné údaje vyplývajúce z uvedenej dohody prepočítajú na ceny z roku 2004.

      PRÍLOHA
      FINANČNÝ RÁMEC NA ROKY 2007 – 2013 (revidovaný)

                  (v miliónoch EUR – ceny roku 2004)

                  VIZANÉ ROZPOČTOVÉ PROSTRIEDKY

                  2007

                  2008

                  2009

                  2010

                  2011

                  2012

                  2013

                  Spolu 2007–2013

                              1.

                              Trvalo udržateľný rast

                  51 267

                  52 913

                  54 071

                  54 860

                  55 379

                  56 845

                  58 256

                  383 591

                              1a

                              Konkurencieschopnosť pre rast a zamestnanosť

                  8 404

                  9 595

                  10 209

                  11 000

                  11 306

                  12 122

                  12 914

                  75 550

                              1b

                              Súdržnosť pre rast a zamestnanosť

                  42 863

                  43 318

                  43 862

                  43 860

                  44 073

                  44 723

                  45 342

                  308 041

                              2.

                              Ochrana a riadenie prírodných zdrojov

                  53 478

                  54 322

                  53 666

                  53 035

                  52 400

                  51 775

                  51 161

                  369 837

                  Z toho: výdavky súvisiace s trhom a priame platby

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Občianstvo, sloboda, bezpečnosť a spravodlivosť

                  1 199

                  1 258

                  1 380

                  1 503

                  1 645

                  1 797

                  1 988

                  10 770

                              3a

                              Sloboda, bezpečnosť a spravodlivosť

                  600

                  690

                  790

                  910

                  1 050

                  1 200

                  1 390

                  6 630

                              3b

                              Občianstvo

                  599

                  568

                  590

                  593

                  595

                  597

                  598

                  4 140

                              4.

                              EÚ ako globálny partner

                  6 199

                  6 469

                  6 739

                  7 009

                  7 339

                  7 679

                  8 029

                  49 463

                              5.

                              Administratíva (1)

                  6 633

                  6 818

                  6 973

                  7 111

                  7 255

                  7 400

                  7 610

                  49 800

                              6.

                              Kompenzácia

                  419

                  191

                  190

                  800

                  SPOLU VIAZANÉ ROZPOČTOVÉ PROSTRIEDKY

                  119 195

                  121 971

                  123 019

                  123 518

                  124 018

                  125 496

                  127 044

                  864 261

                  ako percento HND

                  1,10 %

                  1,08 %

                  1,07 %

                  1,04 %

                  1,03 %

                  1,02 %

                  1,01 %

                  1,048 %

                  SPOLU PLATOBNÉ ROZPOČTOVÉ PROSTRIEDKY

                  115 142

                  119 805

                  112 182

                  118 549

                  116 178

                  119 659

                  119 161

                  820 676

                  ako percento HND

                  1,06 %

                  1,06 %

                  0,97 %

                  1,00 %

                  0,97 %

                  0,97 %

                  0,95 %

                  1,00 %

                  Dostupná rezerva

                  0,18 %

                  0,18 %

                  0,27 %

                  0,24 %

                  0,27 %

                  0,27 %

                  0,29 %

                  0,24 %

                  Strop vlastných zdrojov ako percento HND

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Výdavky na dôchodky zahrnuté v rámci stropu tejto výdavkovej kapitoly sa vypočítajú po odrátaní príspevkov zamestnancov do príslušného systému, maximálne do výšky 500 mil. EUR v cenách roku 2004 na obdobie rokov 2007 až 2013.


title: Rozhodnutie Európskeho parlamentu a Rady (EÚ) 2017/864 zo 17. mája 2017 o Európskom roku kultúrneho dedičstva (2018)

text:
               20.5.2017

               SK

               Úradný vestník Európskej únie

               L 131/1

         ROZHODNUTIE EURÓPSKEHO PARLAMENTU A RADY (EÚ) 2017/864
   zo 17. mája 2017
   o Európskom roku kultúrneho dedičstva (2018)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 167,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Výboru regiónov (1),
   konajúc v súlade s riadnym legislatívnym postupom (2),
   keďže:

               (1)

               Ideály, zásady a hodnoty zakotvené v kultúrnom dedičstve Európy predstavujú spoločný zdroj spomienok, porozumenia, identity, dialógu, súdržnosti a kreativity v Európe. Kultúrne dedičstvo má v Únii svoj význam a preambula Zmluvy o Európskej únii (Zmluva o EÚ) uvádza, že signatári čerpali inšpiráciu z kultúrneho, náboženského a humanistického dedičstva Európy.

               (2)

               V článku 3 ods. 3 Zmluvy o EÚ sa stanovuje, že Únia rešpektuje svoju bohatú kultúrnu a jazykovú rozmanitosť a zabezpečuje zachovávanie a zveľaďovanie európskeho kultúrneho dedičstva.

               (3)

               V článku 167 Zmluvy o fungovaní Európskej únie (ZFEÚ) sa Únii stanovuje úloha prispievať k rozkvetu kultúr členských štátov, pričom má rešpektovať ich národnú a regionálnu rozmanitosť a zároveň zdôrazňovať spoločné kultúrne dedičstvo. Činnosť Únie sa má zamerať na podporu spolupráce medzi členskými štátmi a v prípade potreby na podporu a doplňovanie ich činnosti, okrem iného, v oblastiach zlepšovania vedomostí a šírenia kultúry a histórie európskych národov, a zachovania a ochrany kultúrneho dedičstva európskeho významu.

               (4)

               Ako Komisia zdôraznila vo svojom oznámení z 22. júla 2014 s názvom Na ceste k integrovanému prístupu ku kultúrnemu dedičstvu Európy, kultúrne dedičstvo sa má považovať za spoločný zdroj a spoločné vlastníctvo, ktoré sa zachováva pre budúce generácie. Je preto spoločnou zodpovednosťou všetkých zainteresovaných strán starať sa o kultúrne dedičstvo.

               (5)

               Kultúrne dedičstvo predstavuje pre európsku spoločnosť z kultúrneho, environmentálneho, spoločenského a hospodárskeho hľadiska veľkú hodnotu. Preto je jeho udržateľná správa strategickou voľbou pre 21. storočie, ako zdôraznila Rada vo svojich záveroch z 21. mája 2014 (3). Prínos kultúrneho dedičstva z hľadiska tvorby hodnôt, zručností a pracovných miest a kvality života sa podceňuje.

               (6)

               Kultúrne dedičstvo je základným aspektom európskeho programu pre kultúru (4) a prispieva k jeho cieľom, ktorými sú podpora kultúrnej rozmanitosti a medzikultúrneho dialógu, podpora kultúry ako katalyzátora tvorivosti a podpora kultúry ako dôležitej súčasti medzinárodných vzťahov Únie. Tvorí tiež jednu zo štyroch priorít európskej spolupráce v oblasti kultúry na obdobie rokov 2015 – 2018, ako sa stanovuje v aktuálnom pracovnom pláne pre kultúru, ktorý prijala Rada a zástupcovia vlád členských štátov zasadajúcich v Rade 25. novembra 2014 (5).

               (7)

               Rada vo svojich záveroch z 21. mája 2014 uviedla, že kultúrne dedičstvo zahŕňa široké spektrum zdrojov zdedených z minulosti, vo všetkých formách a aspektoch – hmotných, nehmotných a digitálnych (vytvorených digitálne a zdigitalizovaných) vrátane pamätníkov, pamätných miest, krajiny, zručností, postupov, znalostí a vyjadrení ľudskej tvorivosti, ako aj zbierok chránených a spravovaných verejnými a súkromnými subjektmi, ako sú múzeá, knižnice a archívy. Kultúrne dedičstvo zahŕňa aj filmové dedičstvo.

               (8)

               Kultúrne dedičstvo vzniklo v priebehu storočí interakciou medzi kultúrnymi prejavmi rôznych civilizácií, ktoré žili v Európe. Európsky rok kultúrneho dedičstva podnieti a podporí chápanie významu ochrany a podpory rôznorodosti kultúrnych prejavov. Jedným zo spôsobov na dosiahnutie takéhoto chápania sú vzdelávacie programy a programy na zlepšovanie informovanosti verejnosti v súlade so záväzkami stanovenými v Dohovore Unesco z roku 2005 o ochrane a podpore rozmanitosti kultúrnych prejavov, ktorého sú Únia a členské štáty zmluvnými stranami.

               (9)

               V súlade s článkom 30 Dohovoru Organizácie Spojených národov o právach osôb so zdravotným postihnutím, ktorého sú Únia a väčšina členských štátov zmluvnými stranami, zmluvné strany dohovoru uznávajú právo osôb so zdravotným postihnutím zúčastňovať sa na rovnakom základe s ostatnými na kultúrnom živote a majú prijať všetky primerané opatrenia, ktorými zabezpečia, aby osoby so zdravotným postihnutím mali okrem iného prístup k miestam určeným na kultúrne predstavenia alebo služby, ako sú divadlá, múzeá, kiná, knižnice a služby cestovného ruchu, a v najväčšej možnej miere mali prístup k historickým pamiatkam a k významným miestam národného kultúrneho dedičstva.

               (10)

               Európska cena Access City potvrdila, že je možné a tiež osvedčené, aby sa kultúrne dedičstvo miest sprístupnilo spôsobmi, ktoré rešpektujú jeho charakter a hodnoty, pre osoby so zdravotným postihnutím, staršie osoby a osoby so zníženou pohyblivosťou alebo iným dočasným postihnutím.

               (11)

               Kultúrne dedičstvo má veľký význam pre súdržnosť spoločenstva v čase, keď sa kultúrna rozmanitosť v európskych spoločnostiach zvyšuje. Miesta, ktoré získali značku Európske dedičstvo, majú výrazný európsky rozmer, keďže boli vybrané pre svoju úlohu v európskych dejinách. Spolu s Európskymi hlavnými mestami kultúry uvedené miesta upevňujú pocit príslušnosti k spoločnému kultúrnemu priestoru. Preto by sa mali hľadať možnosti vzájomného dopĺňania sa s Európskym rokom kultúrneho dedičstva. Nové participatívne a medzikultúrne prístupy k politikám kultúrneho dedičstva a vzdelávacím iniciatívam, podľa ktorých sa všetkým formám kultúrneho dedičstva prisudzuje rovnaká dôstojnosť, majú potenciál zvýšiť dôveru, vzájomné uznanie a sociálnu súdržnosť, čo sa preukázalo aj prostredníctvom medzinárodnej spolupráce v rámci Rady Európy.

               (12)

               Význam kultúrneho dedičstva sa uznáva aj v programe OSN udržateľného rozvoja do roku 2030 (ďalej len „program do roku 2030“), v ktorom sa stanovuje globálne občianstvo, kultúrna rozmanitosť a medzikultúrny dialóg ako hlavné zásady udržateľného rozvoja. Program do roku 2030 uznáva, že všetky kultúry a civilizácie môžu prispieť k udržateľnému rozvoju a sú preň nevyhnutným hnacím motorom. Kultúra sa výslovne uvádza vo viacerých cieľoch udržateľného rozvoja programu do roku 2030, konkrétne v cieli 11 (mestá – dedičstvo), ako aj v cieli 4 (vzdelávanie) a v súvislosti s cestovným ruchom v cieli 8 (udržateľný rast) a v cieli 12 (modely spotreby).

               (13)

               Vyšší dôraz, ktorý sa na medzinárodnej úrovni kladie na potrebu umiestniť ľudí a ľudské hodnoty do centra rozšíreného a interdisciplinárneho pojmu kultúrneho dedičstva, so sebou prináša intenzívnejšiu potrebu podporovať širší prístup ku kultúrnemu dedičstvu okrem iného aj vzhľadom na jeho pozitívne účinky na kvalitu života. Takýto širší prístup možno dosiahnuť oslovením rôznych skupín verejnosti a zvýšením dostupnosti miest, budov, výrobkov a služieb so zohľadnením osobitných potrieb a dôsledkov demografických zmien.

               (14)

               Za politiky na udržiavanie, obnovu, zachovanie, opätovné využitie, prístupnosť a podporu kultúrneho dedičstva a súvisiacich služieb sú v prvom rade zodpovedné vnútroštátne, regionálne alebo miestne orgány. Kultúrne dedičstvo má však jasný európsky rozmer, ktorý sa okrem politiky v oblasti kultúry rieši prostredníctvom ďalších politík Únie, ako napríklad vzdelávanie, poľnohospodárstvo a rozvoj vidieka, regionálny rozvoj, sociálnu súdržnosť, námorné záležitosti, životné prostredie, cestovný ruch, digitálna agenda, výskum a inovácia a komunikácia.

               (15)

               Rok 2018 má symbolický a historický význam pre Európu a jej kultúrne dedičstvo, pretože si počas neho pripomíname niekoľko významných udalostí, ako napríklad 100. výročie konca prvej svetovej vojny a nezávislosti viacerých členských štátov, ako aj 400. výročie začiatku tridsaťročnej vojny. Európsky rok kultúrneho dedičstva tak môže poskytnúť príležitosť lepšie pochopiť prítomnosť prostredníctvom rozsiahlejšieho a spoločného porozumenia minulosti.

               (16)

               S cieľom využiť v plnej miere potenciál kultúrneho dedičstva pre európsku spoločnosť a hospodárstvo si ochrana, zveľaďovanie a riadenie kultúrneho dedičstva vyžadujú účinnú participatívnu správu (t. j. na viacerých úrovniach a so zapojením viacerých zainteresovaných strán) a posilnenú medzisektorovú spoluprácu, ako uvádza Rada vo svojich záveroch z 25. novembra 2014 (6). Takáto správa a spolupráca sa týka všetkých zainteresovaných strán vrátane orgánov verejnej moci, odvetvia kultúrneho dedičstva, súkromných subjektov a organizácií občianskej spoločnosti, akými sú mimovládne organizácie a organizácie v dobrovoľníckom sektore.

               (17)

               Rada vo svojich záveroch z 25. novembra 2014 okrem toho vyzvala Komisiu, aby zvážila predloženie návrhu na Európsky rok kultúrneho dedičstva.

               (18)

               Európsky parlament vo svojom uznesení z 8. septembra 2015 odporučil vyhlásiť, pokiaľ možno rok 2018 za Európsky rok kultúrneho dedičstva.

               (19)

               Výbor regiónov vo svojom stanovisku zo 16. apríla 2015 (7) uvítal výzvu Rady na zváženie Európskeho roka kultúrneho dedičstva a zdôraznil jeho prínos k dosiahnutiu spoločných cieľov v celoeurópskom kontexte.

               (20)

               Vyhlásenie Európskeho roka kultúrneho dedičstva predstavuje účinný spôsob na zlepšovanie informovanosti verejnosti, šírenie informácií o osvedčených postupoch, podporu diskusie o politikách, výskumu a inovácií a zlepšenie zberu a analýzy kvalitatívnych dôkazov a kvantitatívnych údajov vrátane štatistík o spoločenských a hospodárskych vplyvoch kultúrneho dedičstva. Vytvorením prostredia na súčasné propagovanie uvedených cieľov na úrovni Únie, na vnútroštátnej, regionálnej a miestnej úrovni sa môže dosiahnuť lepšia súčinnosť a využitie zdrojov. V uvedenej súvislosti by Komisia mala poskytovať včasné informácie Európskemu parlamentu, Rade a členským štátom, Výboru regiónov a orgánom a združeniam aktívnym v oblasti kultúrneho dedičstva na úrovni Únie a úzko s nimi spolupracovať. S cieľom zabezpečiť európsky rozmer činností vykonávaných v rámci Európskeho roka kultúrneho dedičstva sa členské štáty povzbudzujú aj k vzájomnej spolupráci.

               (21)

               Kultúrne dedičstvo predstavuje oblasť pôsobnosti aj vo viacerých programoch v oblasti vonkajších vzťahov, najmä, ale nielen na Blízkom východe. Podpora hodnoty kultúrneho dedičstva je tiež reakciou na úmyselné ničenie kultúrneho bohatstva v konfliktných zónach, ako sa zdôrazňuje v spoločnom oznámení vysokej predstaviteľky Únie pre zahraničné veci a bezpečnostnú politiku a Komisie z 8. júna 2016 s názvom Stratégia EÚ pre medzinárodné kultúrne vzťahy. Je dôležité zabezpečiť komplementárnosť medzi Európskym rokom kultúrneho dedičstva a všetkými vonkajšími vzťahmi v príslušných rámcoch. Opatrenia na ochranu a propagáciu kultúrneho dedičstva v rámci príslušných nástrojov vonkajších vzťahov by mali, okrem iného, odrážať vzájomný záujem spojený s výmenou skúseností a hodnôt s tretími krajinami. Európsky rok kultúrneho dedičstva by mal podporiť vzájomné poznávanie, úctu a porozumenie medzi príslušnými kultúrami.

               (22)

               Na činnostiach spojených s Európskym rokom kultúrneho dedičstva by sa mali zúčastňovať kandidátske a potenciálne kandidátske krajiny. Je potrebné usilovať sa aj o zapojenie krajín, ktoré patria do rozsahu pôsobnosti európskej susedskej politiky a iných partnerských krajín, ak je to vhodné. Takéto zapojenie možno dosiahnuť v príslušných rámcoch spolupráce a dialógu, a to najmä v rámci dialógu s občianskou spoločnosťou medzi Úniou a uvedenými krajinami.

               (23)

               Ochrana, zachovanie a zveľaďovanie kultúrneho dedičstva Európy patria k cieľom existujúcich programov Únie. Európsky rok kultúrneho dedičstva preto možno realizovať v rámci uvedených programov v súlade s ich existujúcimi opatreniami a stanovenými finančnými prioritami na ročnom alebo viacročnom základe. Programy a politiky v oblastiach, ako je kultúra, vzdelávanie, poľnohospodárstvo a rozvoj vidieka, regionálny rozvoj, sociálna súdržnosť, námorné záležitosti, životné prostredie, cestovný ruch, stratégia jednotného digitálneho trhu, výskum a inovácie a komunikácia, priamo i nepriamo prispievajú k ochrane, zveľaďovaniu, inovatívnemu opätovnému využitiu a propagácii kultúrneho dedičstva Európy a môžu podporovať Európsky rok kultúrneho dedičstva v súlade s príslušnými právnymi rámcami. Môžu sa zvážiť národné príspevky, doplňujúce spolufinancovanie na úrovni Únie, a to aj prostredníctvom pružných mechanizmov financovania, ako sú verejno-súkromné partnerstvá alebo kolektívne financovanie, s cieľom podporiť ciele Európskeho roka kultúrneho dedičstva.

               (24)

               Finančné záujmy Únie by sa mali počas celého výdavkového cyklu chrániť prostredníctvom primeraných opatrení vrátane predchádzania nezrovnalostiam, ich odhaľovania a vyšetrovania, vymáhania stratených, neoprávnene vyplatených alebo nesprávne použitých finančných prostriedkov a v prípade potreby správnych a finančných sankcií.

               (25)

               Týmto rozhodnutím sa na celé obdobie trvania Európskeho roka kultúrneho dedičstva stanovuje finančné krytie, ktoré má predstavovať hlavnú referenčnú hodnotu v zmysle bodu 17 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (8), pre Európsky parlament a Radu v priebehu ročného rozpočtového postupu.

               (26)

               Keďže ciele tohto rozhodnutia, a to podpora spoločného využívania a uznávania kultúrneho dedičstva Európy, zvýšenie informovanosti o spoločnej histórii a hodnotách a posilnenie pocitu príslušnosti k spoločnému európskemu priestoru, nie je možné uspokojivo dosiahnuť na úrovni členských štátov, ale vzhľadom na potrebu nadnárodnej výmeny informácií a šírenia osvedčených postupov v celej Únii ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o EÚ. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie uvedených cieľov,

         PRIJALI TOTO ROZHODNUTIE:
   Článok 1
   Predmet úpravy
   1.   Rok 2018 sa vyhlasuje za „Európsky rok kultúrneho dedičstva“ (ďalej len „Európsky rok“).
   2.   Účelom Európskeho roka je podporiť spoločné využívanie a uznávanie kultúrneho dedičstva Európy ako spoločného zdroja, zvýšiť informovanosť o spoločnej histórii a hodnotách a posilniť pocit príslušnosti k spoločnému európskemu priestoru.
   Článok 2
   Ciele
   1.   Všeobecnými cieľmi Európskeho roka je podnietiť a podporiť úsilie Únie, členských štátov a regionálnych a miestnych orgánov o ochranu, zachovanie, opätovné využitie, zveľaďovanie, zhodnotenie a propagáciu kultúrneho dedičstva Európy, a to v spolupráci s odvetvím kultúrneho dedičstva a širšou občianskou spoločnosťou. Európsky rok najmä:

               a)

               prispeje k podpore úlohy kultúrneho dedičstva Európy ako kľúčového prvku kultúrnej rozmanitosti a medzikultúrneho dialógu. Pri úplnom rešpektovaní právomocí členských štátov zdôrazní najlepšie prostriedky na zabezpečenie zachovania a ochrany kultúrneho dedičstva Európy, ako aj jeho využívania širším a rôznorodejším publikom, k čomu patria opatrenia na rozširovanie okruhu návštevníkov a vzdelávania v oblasti kultúrneho dedičstva, v dôsledku čoho sa podporí sociálne začlenenie a integrácia;

               b)

               zvýši spoločenský a hospodársky prínos kultúrneho dedičstva Európy prostredníctvom svojho priameho a nepriameho ekonomického potenciálu, čo zahŕňa schopnosť podporiť kultúrne a tvorivé odvetvia vrátane malých a stredných podnikov a inšpirovať tvorbu a inovácie, podporiť udržateľný rozvoj a cestovný ruch, zlepšiť sociálnu súdržnosť a dosiahnuť dlhodobú zamestnanosť;

               c)

               prispeje k podpore kultúrneho dedičstva ako dôležitej súčasti vzťahov medzi Úniou a tretími krajinami tým, že nadviaže na záujem a potreby v partnerských krajinách a na znalosti Európy v oblasti kultúrneho dedičstva.

         2.   Osobitnými cieľmi Európskeho roka sú:

               a)

               podporovať prístupy ku kultúrnemu dedičstvu, ktoré sa zameriavajú na ľudí, sú inkluzívne, výhľadové, integrovanejšie, udržateľné a medzisektorové;

               b)

               podporovať inovatívne modely participatívnej správy a riadenia kultúrneho dedičstva za účasti všetkých zainteresovaných strán vrátane orgánov verejnej moci, odvetvia kultúrneho dedičstva, súkromných aktérov a organizácií občianskej spoločnosti;

               c)

               podporovať diskusiu, výskum a výmenu osvedčených postupov týkajúcich sa kvality zachovania, ochrany, inovatívneho opätovného využitia a zveľaďovania kultúrneho dedičstva a súčasných zásahov do historického prostredia;

               d)

               podporovať riešenia, ktoré zabezpečujú dostupnosť kultúrneho dedičstva pre všetkých, a to aj prostredníctvom digitálnych prostriedkov, odstránením sociálnych, kultúrnych a fyzických bariér a zohľadnením osôb s osobitnými potrebami;

               e)

               zdôrazňovať a posilňovať pozitívny prínos kultúrneho dedičstva pre spoločnosť a hospodárstvo prostredníctvom výskumu a inovácie vrátane posilnenia základne dôkazov pre takýto prínos na úrovni Únie;

               f)

               podporovať synergie medzi politikami v oblasti kultúrneho dedičstva a životného prostredia integráciou kultúrneho dedičstva do politík životného prostredia, architektúry a plánovania, ako aj podporou energetickej efektívnosti;

               g)

               podporovať stratégie regionálneho a miestneho rozvoja, ktoré využívajú potenciál kultúrneho dedičstva, a to aj prostredníctvom podpory udržateľného cestovného ruchu;

               h)

               podporovať rozvoj špecializovaných zručností a zlepšovať riadenie poznatkov a prenos poznatkov v odvetví kultúrneho dedičstva, a pritom zohľadniť dôsledky prechodu na digitálne technológie;

               i)

               podporovať kultúrne dedičstvo ako zdroj inšpirácie pre súčasnú tvorbu a inováciu a zdôrazňovať potenciál výmeny poznatkov a skúseností a silnejšej spolupráce medzi odvetvím kultúrneho dedičstva a inými kultúrnymi a tvorivými odvetviami;

               j)

               zlepšovať informovanosť o význame kultúrneho dedičstva Európy prostredníctvom vzdelávania a celoživotného vzdelávania, a to najmä zameraním na deti, mladých a starších ľudí, miestne spoločenstvá a ťažko prístupné skupiny;

               k)

               vyzdvihovať potenciál spolupráce v oblasti kultúrneho dedičstva na vytvorenie silnejších väzieb vnútri Únie a s krajinami mimo Únie a podnecovanie medzikultúrneho dialógu, zmierenia po konflikte a predchádzania konfliktom;

               l)

               podporovať výskum a inovácie v súvislosti s kultúrnym dedičstvom, uľahčiť šírenie a využívanie výsledkov výskumu všetkým zainteresovaným stranám, najmä orgánom verejnej moci a súkromnému sektoru, a uľahčiť šírenie výsledkov výskumu medzi širokou verejnosťou;

               m)

               podporovať synergie medzi Úniou a členskými štátmi vrátane posilnenia iniciatív na predchádzanie nezákonnému obchodovaniu s tovarom kultúrneho charakteru, a

               n)

               zdôrazňovať počas roka 2018 významné udalosti, ktoré majú symbolický význam pre históriu a kultúrne dedičstvo Európy.

         Článok 3
   Obsah opatrení
   1.   Medzi opatrenia, ktoré sa majú prijať na dosiahnutie cieľov stanovených v článku 2, patria tieto činnosti na úrovni Únie, na vnútroštátnej, regionálnej alebo miestnej úrovni súvisiace s cieľmi Európskeho roka:

               a)

               iniciatívy a podujatia na podporu dialógu a zvyšovanie povedomia o význame a hodnote kultúrneho dedičstva a zjednodušenie zapájania občanov a zainteresovaných strán;

               b)

               informácie, výstavy, vzdelávacie kampane a kampane na zlepšovanie informovanosti zamerané na sprostredkovanie hodnôt, ako sú rozmanitosť a medzikultúrny dialóg, pomocou dôkazov o bohatom kultúrnom dedičstve Európy a na vedenie širokej verejnosti k tomu, aby prispievala k ochrane a spravovaniu kultúrneho dedičstva a vo všeobecnejšej rovine k dosahovaniu cieľov Európskeho roka;

               c)

               spoločné využívanie skúseností a osvedčených postupov vnútroštátnych, regionálnych a miestnych správnych orgánov a iných organizácií a šírenie informácií o kultúrnom dedičstve, a to aj prostredníctvom Europeany;

               d)

               realizovanie štúdií a výskumných a inovačných činností a šírenie ich výsledkov na európskej alebo vnútroštátnej úrovni a

               e)

               podpora projektov a sietí spojených s Európskym rokom okrem iného prostredníctvom médií a sociálnych sietí.

         2.   Komisia a členské štáty môžu na úrovni Únie a na vnútroštátnej úrovni určiť ďalšie činnosti okrem činností uvedených v odseku 1, a to pod podmienkou, že prispejú k dosiahnutiu cieľov Európskeho roka stanovených v článku 2.
   3.   Inštitúcie a orgány Únie, ako aj členské štáty, môžu na úrovni Únie a na vnútroštátnej úrovni pri propagačných činnostiach uvedených v odsekoch 1 a 2 odkazovať na Európsky rok a používať jeho logo.
   Článok 4
   Koordinácia na úrovni členských štátov
   Za organizovanie účasti na Európskom roku na vnútroštátnej úrovni zodpovedajú členské štáty. Členské štáty na uvedený účel vymenujú národných koordinátorov. Národní koordinátori zabezpečujú koordináciu príslušných činností na vnútroštátnej úrovni.
   Článok 5
   Koordinácia na úrovni Únie
   1.   Komisia pravidelne zvoláva zasadnutia národných koordinátorov s cieľom koordinovať priebeh Európskeho roka. Uvedené zasadnutia takisto slúžia ako príležitosti na výmenu informácií o realizácii Európskeho roka na vnútroštátnej úrovni a na úrovni Únie. Zástupcovia Európskeho parlamentu sa môžu zúčastňovať na týchto zasadnutiach ako pozorovatelia.
   2.   Koordinácia Európskeho roka na úrovni Únie má prierezový prístup s cieľom vytvoriť synergie medzi rôznymi programami a iniciatívami Únie, ktoré financujú projekty v oblasti kultúrneho dedičstva.
   3.   Komisia zvoláva pravidelné zasadnutia zainteresovaných strán a zástupcov organizácií alebo subjektov, ktoré sú aktívne v oblasti kultúrneho dedičstva, vrátane existujúcich nadnárodných kultúrnych sietí a príslušných mimovládnych organizácií, ako aj mládežníckych organizácií, aby jej pomohli pri realizácii Európskeho roka na úrovni Únie.
   Článok 6
   Medzinárodná spolupráca
   Na účely Európskeho roka Komisia spolupracuje s príslušnými medzinárodnými organizáciami, najmä s Radou Európy a Unescom, pričom zabezpečuje viditeľnosť účasti Únie.
   Článok 7
   Ochrana finančných záujmov Únie
   1.   Komisia prijme príslušné opatrenia na zabezpečenie toho, aby sa pri vykonávaní akcií financovaných na základe tohto rozhodnutia chránili finančné záujmy Únie uplatňovaním preventívnych opatrení na zamedzenie podvodom, korupcii a iným protiprávnym činnostiam, účinnými kontrolami a inšpekciami, a v prípade odhalenia nezrovnalostí vymáhaním neoprávnene vyplatených súm a v prípade potreby aj ukladaním účinných, primeraných a odrádzajúcich správnych a finančných sankcií.
   2.   Komisia alebo jej zástupcovia a Dvor audítorov majú právomoc vykonávať na základe dokumentov a na základe kontrol a inšpekcií na mieste audit u všetkých príjemcov grantov, dodávateľov a subdodávateľov, ktorým boli poskytnuté finančné prostriedky Únie na základe tohto rozhodnutia.
   3.   Európsky úrad pre boj proti podvodom (OLAF) môže viesť vyšetrovania vrátane kontrol a inšpekcií na mieste v súlade s ustanoveniami a postupmi stanovenými v nariadení Európskeho parlamentu a Rady (EÚ, Euratom) č. 883/2013 (9) a nariadení Rady (Euratom, ES) č. 2185/96 (10) a na účely zistenia, či v súvislosti s dohodou o grante, rozhodnutím o grante alebo zmluvou financovanou na základe tohto rozhodnutia nedošlo k podvodu, korupcii alebo akémukoľvek inému protiprávnemu konaniu, ktoré má vplyv na finančné záujmy Únie.
   4.   Bez toho, aby boli dotknuté odseky 1, 2 a 3, dohody o spolupráci s tretími krajinami a s medzinárodnými organizáciami, zmluvy, dohody o grante a rozhodnutia o grante vyplývajúce z vykonávania tohto rozhodnutia musia obsahovať ustanovenia, ktoré Komisii, Dvoru audítorov a OLAF-u výslovne udeľujú právomoc na vykonávanie takýchto auditov a vyšetrovaní v súlade s ich príslušnými právomocami.
   Článok 8
   Financovanie
   Spolufinancovanie činností na úrovni Únie na realizáciu Európskeho roka musí byť v súlade s pravidlami platnými pre existujúce programy, ako napríklad program Kreatívna Európa, a v rámci existujúcich možností pre stanovovanie priorít na ročnom alebo viacročnom základe. Na podporu Európskeho roka sa môžu použiť aj ďalšie programy a politiky v rámci ich existujúcich právnych a finančných ustanovení, ak je to vhodné.
   Článok 9
   Rozpočet
   Finančné krytie na vykonávanie tohto rozhodnutia v období od 1. januára 2017 do 31. decembra 2018 je 8 miliónov EUR.
   Ročné rozpočtové prostriedky schvaľuje Európsky parlament a Rada v medziach viacročného finančného rámca.
   Článok 10
   Monitorovanie a hodnotenie
   Komisia predloží do 31. decembra 2019 Európskemu parlamentu, Rade, Európskemu hospodárskemu a sociálnemu výboru a Výboru regiónov správu o realizácii, výsledkoch a celkovom posúdení iniciatív ustanovených v tomto rozhodnutí. Správa obsahuje návrhy na ďalšie spoločné úsilie v oblasti kultúrneho dedičstva.
   Článok 11
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Štrasburgu 17. mája 2017

            Za Európsky parlament

            predseda

         A. TAJANI

            Za Radu

            predseda

         C. ABELA

      (1)  Ú. v. EÚ C 88, 21.3.2017, s. 7.

      (2)  Pozícia Európskeho parlamentu z 27. apríla 2017 (zatiaľ neuverejnená v úradnom vestníku) a rozhodnutie Rady z 11. mája 2017.

      (3)  Závery Rady z 21. mája 2014 o kultúrnom dedičstve ako strategickom zdroji pre udržateľnú Európu (Ú. v. EÚ C 183, 14.6.2014, s. 36).

      (4)  Uznesenie Rady zo 16. novembra 2007 o európskom programe pre kultúru (Ú. v. EÚ C 287, 29.11.2007, s. 1).

      (5)  Závery Rady a zástupcov vlád členských štátov zasadajúcich v Rade o pracovnom pláne pre kultúru (2015 – 2018) (Ú. v. EÚ C 463, 23.12.2014, s. 4).

      (6)  Závery Rady o participatívnej správe kultúrneho dedičstva (Ú. v. EÚ C 463, 23.12.2014, s. 1).

      (7)  Stanovisko Výboru regiónov – Na ceste k integrovanému prístupu ku kultúrnemu dedičstvu Európy (Ú. v. EÚ C 195, 12.6.2015, s. 22).

      (8)  Ú. v. EÚ C 373, 20.12.2013, s. 1.

      (9)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

      (10)  Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

      SPOLOČNÉ VYHLÁSENIE EURÓPSKEHO PARLAMENTU A RADY
      V súlade s článkom 9 rozhodnutia je finančné krytie na realizáciu Európskeho roku kultúrneho dedičstva (2018) stanovené na 8 miliónov EUR. S cieľom financovať prípravy na Európsky rok kultúrneho dedičstva sa 1 milión EUR bude financovať z existujúcich zdrojov v rozpočte na rok 2017. V rámci rozpočtu na rok 2018 sa 7 miliónov EUR vyhradí na Európsky rok kultúrneho dedičstva a zviditeľní v rozpočtovom riadku. Z tejto sumy budú 3 milióny EUR pochádzať z prostriedkov, ktoré sú v súčasnosti vyčlenené na program Kreatívna Európa, a 4 milióny EUR budú presmerované z iných existujúcich zdrojov bez využitia existujúcich rezerv a bez toho, aby boli dotknuté právomoci rozpočtového orgánu.

         VYHLÁSENIE KOMISIE

      Komisia berie na vedomie dohodu spoluzákonodarcov o zavedení finančného krytia vo výške 8 miliónov EUR v článku 9 rozhodnutia Európskeho parlamentu a Rady o Európskom roku kultúrneho dedičstva (2018). Komisia pripomína, že je výsadným právom rozpočtového orgánu povoliť sumu rozpočtových prostriedkov v ročnom rozpočte v súlade s článkom 314 ZFEÚ.


title: Rozhodnutie Rady (SZBP) 2017/607 z 29. marca 2017, ktorým sa mení rozhodnutie 2011/173/SZBP o reštriktívnych opatreniach s ohľadom na situáciu v Bosne a Hercegovine

text:
               30.3.2017

               SK

               Úradný vestník Európskej únie

               L 84/6

         ROZHODNUTIE RADY (SZBP) 2017/607
   z 29. marca 2017,
   ktorým sa mení rozhodnutie 2011/173/SZBP o reštriktívnych opatreniach s ohľadom na situáciu v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 21. marca 2011 prijala rozhodnutie 2011/173/SZBP (1).

               (2)

               Na základe preskúmania rozhodnutia 2011/173/SZBP by sa platnosť reštriktívnych opatrení mala predĺžiť do 31. marca 2018.

               (3)

               Rozhodnutie 2011/173/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 6 rozhodnutia 2011/173/SZBP sa druhý odsek nahrádza takto:

      „Toto rozhodnutie sa uplatňuje do 31. marca 2018.“

   Článok 2
   Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

      V Bruseli 29. marca 2017

            Za Radu

            predseda

         L. GRECH

      (1)  Rozhodnutie Rady 2011/173/SZBP z 21. marca 2011 o reštriktívnych opatreniach s ohľadom na situáciu v Bosne a Hercegovine (Ú. v. EÚ L 76, 22.3.2011, s. 68).


title: Rozhodnutie Rady z 11. mája 2015, ktorým sa vymenúvajú pätnásti členovia riadiacej rady Európskej chemickej agentúry

text:
               14.5.2015

               SK

               Úradný vestník Európskej únie

               C 161/2

         ROZHODNUTIE RADY
   z 11. mája 2015,
   ktorým sa vymenúvajú pätnásti členovia riadiacej rady Európskej chemickej agentúry
   (2015/C 161/02)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 79,
   keďže:

               (1)

               V článku 79 nariadenia (ES) č. 1907/2006 sa stanovuje, že Rada by mala za členov riadiacej rady Európskej chemickej agentúry (ďalej len „riadiaca rada“) vymenovať jedného zástupcu z každého členského štátu.

               (2)

               Členovia riadiacej rady by sa mali vymenovať na základe ich príslušnej praxe a odbornej spôsobilosti v oblasti chemickej bezpečnosti alebo regulácie chemických látok, pričom by sa tiež malo zabezpečiť, aby medzi členmi riadiacej rady boli odborníci z oblasti všeobecných, finančných a právnych otázok.

               (3)

               Funkčné obdobie by malo trvať štyri roky. Malo by byť možné obnoviť funkčné obdobie jedenkrát.

               (4)

               Svojim rozhodnutím zo 7. júna 2007 (2) Rada vymenovala 27 členov riadiacej rady.

               (5)

               Všetci členovia riadiacej rady, ktorých navrhli Belgicko, Bulharsko, Dánsko, Nemecko, Estónsko, Grécko, Cyprus, Lotyšsko, Litva, Malta, Poľsko, Portugalsko, Rumunsko, Slovensko a Spojené kráľovstvo, boli vymenovaní na obdobie, ktoré sa končí 31. mája 2015. Členovia riadiacej rady z týchto členských štátov by preto mali byť navrhnutí a vymenovaní na obdobie, ktoré sa začne 1. júna 2015 a trvá do 31. mája 2019.

               (6)

               Rada dostala návrhy na vymenovanie členov od všetkých dotknutých členských štátov,

         PRIJALA TOTO ROZHODNUTIE:
   Článok 1
   Za členov riadiacej rady na druhé funkčné obdobie od 1. júna 2015 do 31. mája 2019 sa vymenúvajú tieto osoby (meno, štátna príslušnosť, dátum narodenia):

               —

               pán Henrik Søren LARSEN, dánska, 9. decembra 1961,

               —

               pani Aive TELLING, estónska, 8. mája 1974,

               —

               pani Kassandra DIMITRIOU, grécka, 30. júna 1957,

               —

               pán Anastassios YIANNAKI, cyperská, 27. septembra 1957,

               —

               pani Marija TERIOŠINA, litovská, 4. novembra 1952,

               —

               pani Liliana Luminiţa TÎRCHILĂ, rumunská, 1. februára 1960.

         Článok 2
   Za členov riadiacej rady na prvé funkčné obdobie od 1. júna 2015 do 31. mája 2019 sa vymenúvajú tieto osoby (meno, štátna príslušnosť, dátum narodenia):

               —

               pani Anne-France Marie RIHOUX, belgická, 12. júna 1964,

               —

               pani Parvoleta Angelova LULEVA, bulharská, 11. marca 1966,

               —

               pán Jörg LEBSANFT, nemecká, 31. augusta 1956,

               —

               pani Judīte DIPĀNE, lotyšská, 10. apríla 1971,

               —

               pán Edward XUEREB, maltská, 26. novembra 1963,

               —

               pani Lidia Longina WĄSOWICZ, poľská, 18. augusta 1953,

               —

               pani Ana Lília GOMES MARTINS, portugalská, 20. augusta 1973,

               —

               pani Miroslava BAJANÍKOVÁ, slovenská, 12. apríla 1986,

               —

               pán Keith Anthony Trevor BAILEY, britská, 2. júna 1965.

         Článok 3
   Toto rozhodnutie nadobúda účinnosť dňom jeho prijatia.

      V Bruseli 11. mája 2015

            Za Radu

            predseda

         Jānis DŪKLAVS

      (1)  Ú. v. EÚ L 396, 30.12.2006, s. 1.

      (2)  Rozhodnutie Rady zo 7. júna 2007, ktorým sa vymenúva 27 členov Riadiacej rady Európskej chemickej agentúry (Ú. v. EÚ C 134, 16.6.2007, s. 6).


title: 2012/439/EÚ: Rozhodnutie Rady z  24. júla 2012 , ktorým sa vymenúva litovský člen Európskeho hospodárskeho a sociálneho výboru

text:
               27.7.2012

               SK

               Úradný vestník Európskej únie

               L 200/20

         ROZHODNUTIE RADY
   z 24. júla 2012,
   ktorým sa vymenúva litovský člen Európskeho hospodárskeho a sociálneho výboru
   (2012/439/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh litovskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Zenonasa Rokusa RUDZIKASA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Vitas MAČIULIS, Business consultant at the Lithuanian Centre for Physical Sciences and Technology (CPST), member of the board at the Lithuanian Photovoltaic Technology and Business Association (PTBA), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. júla 2012

            Za Radu

            predseda

         A. D. MAVROYIANNIS

      (1)  Ú. v. EÚ L 251, 25.9.2010, s. 8.


title: Rozhodnutie Európskeho parlamentu (EÚ) 2016/1515 z 28. apríla 2016 o účtovnej závierke Európskej chemickej agentúry za rozpočtový rok 2014

text:
               14.9.2016

               SK

               Úradný vestník Európskej únie

               L 246/236

         ROZHODNUTIE EURÓPSKEHO PARLAMENTU (EÚ) 2016/1515
   z 28. apríla 2016
   o účtovnej závierke Európskej chemickej agentúry za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej chemickej agentúry za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej chemickej agentúry za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0082/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej agentúry pre chemické látky, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (4), a najmä na jeho článok 97,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0118/2016),

               1.

               berie na vedomie, že konečná ročná účtovná závierka Európskej chemickej agentúry má podobu uvedenú v prílohe k správe Dvora audítorov;

               2.

               schvaľuje účtovnú závierku Európskej chemickej agentúry za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej chemickej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 131.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 396, 30.12.2006, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady zo 14. decembra 2015, ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia za Dánsko

text:
               16.12.2015

               SK

               Úradný vestník Európskej únie

               C 418/4

         ROZHODNUTIE RADY
   zo 14. decembra 2015,
   ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia za Dánsko
   (2015/C 418/02)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), a najmä na jeho článok 75,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Rada svojím rozhodnutím z 13. októbra 2015 (2) vymenovala členov a náhradníkov Poradného výboru pre koordináciu systémov sociálneho zabezpečenia na obdobie od 20. októbra 2015 do 19. októbra 2020.

               (2)

               Vláda Dánska navrhla ďalších kandidátov na niekoľko neobsadených miest,

         PRIJALA TOTO ROZHODNUTIE:
   Článok 1
   Za členov a náhradníkov Poradného výboru pre koordináciu systémov sociálneho zabezpečenia sa na obdobie od 20. októbra 2015 do 19. októbra 2020 vymenúvajú:
   I.   ZÁSTUPCOVIA VLÁD

               Krajina

               Členovia

               Náhradníci

               Dánsko

               pani Karin MØHL LARSEN

               pani Marie-Louise OUTZEN

   II.   ZÁSTUPCOVIA ODBOROV

               Krajina

               Členovia

               Náhradníci

               Dánsko

               pán Christian SØLYST

               pani Tine SKOV JENSEN

   III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Dánsko

               pani Christiane MIßLBECK-WINBERG

               pán Henning GADE

         Článok 2
   Členov a náhradníkov, ktorí ešte neboli navrhnutí, Rada vymenuje neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 14. decembra 2015

            Za Radu

            predseda

         F. ETGEN

      (1)  Ú. v. EÚ L 166, 30.4.2004, s. 1.

      (2)  Rozhodnutie Rady z 13. októbra 2015, ktorým sa vymenúvajú členovia a náhradníci Poradného výboru pre koordináciu systémov sociálneho zabezpečenia (Ú. v. EÚ C 341, 16.10.2015, s. 4).


title: Rozhodnutie Rady z 15. apríla 2002 týkajúce sa prijatia Dohody o založení súpisu podkladov Medzinárodnej skupiny pre jutu, 2001, v mene Európskeho spoločenstva

text:
Dôležité právne oznámenie

|

32002D0312

Úradný vestník L 112 , 27/04/2002 S. 0034 - 0034

		Rozhodnutie Radyz 15. apríla 2002týkajúce sa prijatia Dohody o založení súpisu podkladov Medzinárodnej skupiny pre jutu, 2001, v mene Európskeho spoločenstva(2002/312/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, najmä na článok 133 v súvislosti s prvou vetou článku 300 ods. 2,so zreteľom na návrh Komisie,keďže:(1) 13. marca 2001 konferencia organizovaná Medzinárodnou konferenciou Spojených národov o obchode a rozvoji (Unctad) prijala Dohodu o založení súpisu podkladov Medzinárodnej študijne komisie pre jutu, 2001 (ďalej len dohoda);(2) o tejto novej dohode sa rokovalo s cieľom nahradiť Medzinárodnú dohody o jute, 1989, ktorej platnosť sa skončila 11. októbra 2001;(3) spoločenstvo je členom Medzinárodnej dohody o jute, 1989 a je preto v jeho záujme schváliť dohodu, ktorá ju nahradí,ROZHODLA TAKTO:Článok 1Týmto sa v mene Európskeho spoločenstva schvaľuje Dohoda o založení súpisu platnosti Medzinárodnej študijnej komisie, 2001.Text tejto dohody je pripojený k tomuto rozhodnutiu.Článok 2Predseda Rady sa týmto v mene spoločenstva oprávňuje určiť osobu (-y) splnomocnenú (-é) na uloženie schvaľovacích dokumentov [1].V Luxemburgu 15. apríla 2002Za RadupredsedaJ. PiquÉ I Camps[1] Generálny sekretariát Rady uverejní dátum nadobudnutia účinnosti dohody v Úradnom vestníku Európskych spoločenstiev.--------------------------------------------------


title: Rozhodnutie, ktorým sa určuje dátum začatia činnosti Agentúry Euratom pre zásobovanie a ktorým sa schvaľujú pravidlá agentúry z 5. mája 1960 určujúce spôsob vyváženia dopytu oproti ponuke rúd, východiskových materiálov a osobitných štiepnych materiálov

text:
Dôležité právne oznámenie

|

31960D0511

Úradný vestník 032 , 11/05/1960 S. 0776 - 0776 Fínske špeciálne vydanie: Kapitola 12 Zväzok 1 S. 0017  Švédske špeciálne vydanie: Kapitola 12 Zväzok 1 S. 0017  Dánske špeciálne vydanie: Série I Kapitola 1959-1962 S. 0043  Anglické špeciálne vydanie: Série I Kapitola 1959-1962 S. 0045

		Rozhodnutie,ktorým sa určuje dátum začatia činnosti Agentúry Euratom pre zásobovanie a ktorým sa schvaľujú pravidlá agentúry z 5. mája 1960 určujúce spôsob vyváženia dopytu oproti ponuke rúd, východiskových materiálov a osobitných štiepnych materiálovKOMISIA EURÓPSKEHO SPOLOČENSTVA PRE ATÓMOVÚ ENERGIU,so zreteľom na Zmluvu o založení Európskeho spoločenstva pre atómovú energiu, najmä na jej články 52, 53, 60 a 222,keďže Komisia stanovuje dátum kedy Agentúra pre zásobovanie začne vykonávať svoju činnosť, ktorá jej vyplýva zo zmluvy;keďže zavedenie postupov stanovených agentúrou vo vykonávaní šiesteho odseku článku 60 zmluvy nevyhnutne vyžaduje prechodné opatrenia, aby sa uľahčilo ich progresívne uplatňovanie,ROZHODLA TAKTO:Článok 1Agentúra pre zásobovanie začne svoju činnosť, ktorá jej vyplýva zo zmluvy, 1. júna 1960.Článok 2Schvaľujú sa pravidlá agentúry z 5. mája 1960 určujúce spôsob vyváženia dopytu oproti ponuke rúd, východiskových materiálov a osobitných štiepnych materiálov.Článok 3Pravidlá podľa odseku 2 nadobúdajú účinnosť vo svojej celistvosti 1. júna 1960 pre zmluvy upravujúce dodanie osobitných štiepnych materiálov.Pokiaľ ide o zmluvy pre dodanie rúd alebo východiskových materiálov, vykonanie článkov 5 a 6 týchto pravidiel sa odkladá na šesť mesiacov od dátumu nadobudnutia ich účinnosti stanoveného v prvom odseku tohto článku.Článok 4Zmluvy týkajúce sa dodania rúd alebo východiskových materiálov podliehajú počas tejto lehoty predchádzajúcemu súhlasu Komisie.Počas lehoty šiestich mesiacov sa prieskum trhu uskutoční a dokončí podľa postupov stanovených v článkoch 1 až 4 pravidiel.Článok 5Toto rozhodnutie sa platí pre Agentúru Euratom pre zásobovanie a rovnako pre všetkých užívateľov a výrobcov rúd, východiskových materiálov a osobitných štiepnych materiálov.V Bruseli 5. mája 1960Za KomisiuE. M. J. A. Sassen--------------------------------------------------


title: 2004/612/ES: Rozhodnutie Komisie z 28. júla 2004, ktorým sa mení a dopĺňa rozhodnutie 96/252/ES o prijatí záväzkov ponúknutých v súvislosti s antidumpingovým postupom týkajúcim sa dovozov určitých rúrových a potrubných tvaroviek zo železa alebo ocele pôvodom z Čínskej ľudovej republiky, Chorvátska a Thajska, a ktorým sa ruší prijatie záväzkov ponúknutých určitými vývozcami v Thajsku

text:
               25.8.2004

               SK

               Úradný vestník Európskej únie

               L 275/15

      ROZHODNUTIE KOMISIE

   z 28. júla 2004,
   ktorým sa mení a dopĺňa rozhodnutie 96/252/ES o prijatí záväzkov ponúknutých v súvislosti s antidumpingovým postupom týkajúcim sa dovozov určitých rúrových a potrubných tvaroviek zo železa alebo ocele pôvodom z Čínskej ľudovej republiky, Chorvátska a Thajska, a ktorým sa ruší prijatie záväzkov ponúknutých určitými vývozcami v Thajsku
   (2004/612/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 (1) z 22. decembra 1995 o ochrane pred dovozmi dumpingových tovarov z krajín, ktoré nie sú členmi Európskeho spoločenstva („základné nariadenie“), najmä na jeho článok 8 ods. 9 a článok 9,
   po konzultácii s Poradným výborom,
   keďže:
   A.   PREDOŠLÝ POSTUP

               (1)

               Nariadením (ES) č. 584/96 (2) zaviedla Rada konečné antidumpingové clá na dovozy určitých rúrových a potrubných tvaroviek zo železa alebo ocele pôvodom z Čínskej ľudovej republiky, Chorvátska a Thajska, naposledy potvrdenom nariadením Rady (ES) č. 964/2003 (3). Opatrenia uplatniteľné na tieto dovozy pozostávajú z cla ad valorem, s výnimkou dvoch thajských vyvážajúcich výrobcov, od ktorých boli záväzky prijaté rozhodnutím Komisie 96/252/ES (4).

               (2)

               V apríli 2001 začala Komisia predbežné preskúmanie ex officio, s cieľom prešetriť vhodnosť podoby opatrení týkajúcich sa dovozov pôvodom z Thajska (5). Preskúmanie bolo začaté z toho dôvodu, že pri sledovaní záväzkov prijatých od dvoch vývozcov v Thajsku, t.j. Awaji Sangyo (Thajsko) Co. Ltd. a TTU Industrial Corp. Ltd. sa vyskytli ťažkosti s presadzovaním. Vyšetrovanie bolo vykonané v súvislosti s preskúmaním pred uplynutím platnosti, ktoré bolo uzatvorené nariadením Rady (ES) č. 964/2003.

               (3)

               Na základe zistení tohto vyšetrovania, ako je vysvetlené v úvodných ustanoveniach (33), (34) a (35) nariadenia Rady (ES) č. 1496/2004 (6) sa dospelo k záveru, že podoba platných opatrení už ďalej nie je vhodná, keďže záväzky v ich súčasnej podobe sa nepovažujú za primerané a účinné prostriedky na obmedzenie škodlivého účinku dumpingu.

               (4)

               Z toho dôvodu a v súlade s náležitými ustanoveniami daných záväzkov, ktoré oprávňujú Komisiu jednostranne zrušiť ich prijatie, dospela Komisia k záveru zrušiť prijatie záväzkov ponúknutých spoločnosťami Awaji Sangyo (Thajsko) Co. Ltd. a TTU Industrial Corp. Ltd.

               (5)

               Príslušní vývozcovia boli informovaní o záveroch Komisie a dostali príležitosť na to, aby sa vyjadrili. Ich vyjadrenia sa vzali do úvahy a, kde je to vhodné, boli zistenia zodpovedajúco upravené. Obidve spoločnosti boli vyzvané na ponuku upravených cenových záväzkov, v ktorých by, inter alia, museli byť zohľadnené minimálne dovozné ceny. Komisii však nebola doručená žiadna ponuka.

               (6)

               Z uvedeného vyplýva, ako je ustanovené v článku 8 ods. 9 základného nariadenia, že záväzky prijaté rozhodnutím Komisie 96/252/ES pre obidve príslušné thajské spoločnosti by sa mali zrušiť.

               (7)

               Súčasne s týmto rozhodnutím, Rada nariadením (ES) č. 1496/2004 zmenila a doplnila nariadenie Rady (ES) č. 964/2003, ktorým zavádza konečné antidumpingové clo na dovozy určitých rúrových a potrubných tvaroviek pôvodom, inter alia, z Thajska, a ktorým zaviedla konečné antidumpingové clo ad valorem na dovozy týchto výrobkov vyrobených príslušnými spoločnosťami,

         PRIJALA TOTO ROZHODNUTIE:
   Článok 1
   Prijatie záväzkov ponúknutých spoločnosťami Awaji Sangyo (Thajsko) Co. Ltd, Samutprakarn a TTU Industrial Corp. Ltd, Bangkok v súvislosti s antidumpingovým postupom týkajúcim sa dovozov určitých rúrových a potrubných tvaroviek zo železa a ocele pôvodom, okrem iného, z Thajska sa týmto ruší.
   Článok 2
   Článok 1 písm. b) rozhodnutia Komisie 96/252/ES sa mení a dopĺňa takto:

               Odkaz na Awaji Sangyo (Thajsko) Co. Ltd, Samutprakarn a na TTU Industrial Corp. Ltd, Bangkok sa vypúšťa.

         Článok 3
   Toto rozhodnutie nadobúda účinnosť v deň po jeho uverejnení v Úradnom vestníku Európskej Únie.

      V Bruseli 28. júla 2004

            Za Komisiu

         Pascal LAMY

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením Rady (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. ES L 84, 3.4.1996, s. 1. Nariadenie naposledy zmenené a doplnené nariadením Rady (ES) č. 778/2003 (Ú. v. EÚ L 114, 8.5.2003, s. 1).

      (3)  Ú. v. EÚ L 139, 6.6.2003, s. 1. Nariadenie naposledy zmenené a doplnené nariadením (ES) č. 2212/2003 (Ú. v. EÚ L 332, 19.12.2003, s. 3).

      (4)  Ú. v. ES L 84, 3.4.1996, s. 46. Rozhodnutie zmenené a doplnené rozhodnutím 2000/453/ES (Ú. v. ES L 182, 21.7.2000, s. 25).

      (5)  Ú. v. ES C 103, 3.4.2001, s. 5.

      (6)  Pozri stranu 1 tohto úradného vestníka.


title: Rozhodnutie Rady z 29. marca 1999 týkajúce sa uzavretia Dohovoru o Medzinárodnej komisii na ochranu Odry

text:
Dôležité právne oznámenie

|

31999D0257

Úradný vestník L 100 , 15/04/1999 S. 0020 - 0020

		Rozhodnutie Radyz 29. marca 1999týkajúce sa uzavretia Dohovoru o Medzinárodnej komisii na ochranu Odry(1999/257/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, a najmä na jej článok 130 s ods. 1, v súvislosti s prvou vetou článku 228 ods. 2 a prvým pododsekom článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže sa Komisia v mene spoločenstva zúčastnila na rokovaniach o príprave Dohovoru o Medzinárodnej komisii na ochranu Odry;keďže dohovor bol podpísaný v mene spoločenstva 11. apríla 1996 vo Wroclave (Poľsko);keďže cieľom dohovoru je posilniť mnohostrannú spoluprácu na ochranu a kontrolu znečistenia na Odre, chrániť životné prostredie a zabezpečiť trvalé využitie vodných zdrojov;keďže prvoradým cieľom politiky spoločenstva v oblasti životného prostredia je vysoká úroveň ochrany; keďže táto politika je založená na zásadách ochranných opatrení a preventívnych akciách, zásade obnovenia poškodeného životného prostredia hlavne zdrojov a zásade "znečisťovacích platieb";keďže v rámci príslušných sfér právomocí, spoločenstvo a členské štáty spolupracujú s tretími krajinami a príslušnými medzinárodnými organizáciami;keďže uzatvorenie dohovoru spoločenstvom prispeje k naplneniu cieľov stanovených v článku 130r zmluvy,ROZHODLA TAKTO:Článok 1Týmto sa v mene spoločenstva schvaľuje Dohovor o Medzinárodnej komisii na ochranu Odry.Text dohovoru je pripojený k tomuto rozhodnutiu.Článok 2Predseda Rady sa týmto oprávňuje určiť osobu alebo osoby splnomocnené na uloženie schválených dokumentov s generálnym sekretariátom Rady v súlade v článkom 18 ods. 2 dohovoru.V Bruseli 29. marca 1999Za RadupredsedaF. Müntefering[1] Ú. v. ES C 316, 14.10.1998, s.5[2] Stanovisko bolo dodané 16 decembra 1998 (zatiaľ neuverejnené v Úradnom vestníku).--------------------------------------------------


title: Rozhodnutie Rady z 30. septembra 2002 týkajúce sa uzavretia Dohody medzi Európskou úniou a Bosnou a Hercegovinou (BiH) o činnostiach Policajnej misie Európskej únie (PMEÚ) v BiH

text:
Dôležité právne oznámenie

|

32002D0845

Úradný vestník L 293 , 29/10/2002 S. 0001 - 0001

		Rozhodnutie Radyz 30. septembra 2002týkajúce sa uzavretia Dohody medzi Európskou úniou a Bosnou a Hercegovinou (BiH) o činnostiach Policajnej misie Európskej únie (PMEÚ) v BiH(2002/845/SZBP)RADA EURÓPSKEJ ÚNIE,so zreteľom na Zmluvu o Európskej únii a najmä na jej článok 24,so zreteľom na odporúčanie predsedníctva,keďže:(1) 11. mája 2002 Rada prijala jednotnú akciu 2002/210/SZBP o policajnej misii Európskej únie [1];(2) článok 11 tejto jednotnej akcie stanovuje, že štatút zamestnancov PMEÚ v BiH a takisto, ak je to vhodné, výsady a imunity a ďalšie záruky nevyhnutné pre zostavenie a plynulé fungovanie PMEÚ sa schvália v súlade s postupom stanoveným v článku 24 Zmluvy o Európskej únii;(3) na základe rozhodnutia Rady z 12. júla 2002, ktorým sa splnomocňuje predsedníctvo na začatie rokovaní, predsedníctvo rokovalo s BiH o dohode týkajúcej sa činností PMEÚ;(4) táto dohoda sa má schváliť,ROZHODLA TAKTO:Článok 1Dohoda medzi Európskou úniou a Bosnou a Hercegovinou (BiH) o činnostiach policajnej misie Európskej únie (PMEÚ) v BiH je týmto za Európsku úniu schválená.Znenie dohody tvorí prílohu tohto rozhodnutia.Článok 2Predseda Rady je týmto poverený určením osoby (osôb) splnomocnených podpísať dohodu, ktorá bude záväzná pre Európsku úniu.Článok 3Toto rozhodnutie sa uverejní v úradnom vestníku.Článok 4Toto rozhodnutie nadobúda účinnosť dňom jeho uverejnenia.V Bruseli 30. septembra 2002Za RadupredsedaP. S. Møller[1] Ú. v. ES L 70, 13.3.2002, s. 1.--------------------------------------------------


title: Rozhodnutie Rady (EÚ) 2016/1795 z 29. septembra 2016, ktorým sa stanovuje pozícia, ktorá sa má prijať v mene Európskej únie, pokiaľ ide o zmeny príloh k Európskej dohode o medzinárodnej cestnej preprave nebezpečných vecí (ADR) a predpisov pripojených k Európskej dohode o medzinárodnej preprave nebezpečných tovarov po vnútrozemských vodných cestách (ADN)

text:
               11.10.2016

               SK

               Úradný vestník Európskej únie

               L 274/52

         ROZHODNUTIE RADY (EÚ) 2016/1795
   z 29. septembra 2016,
   ktorým sa stanovuje pozícia, ktorá sa má prijať v mene Európskej únie, pokiaľ ide o zmeny príloh k Európskej dohode o medzinárodnej cestnej preprave nebezpečných vecí (ADR) a predpisov pripojených k Európskej dohode o medzinárodnej preprave nebezpečných tovarov po vnútrozemských vodných cestách (ADN)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Cieľom opatrení Únie v odvetví prepravy nebezpečného tovaru by malo byť zlepšenie bezpečnosti a bezpečnostnej ochrany dopravy, ochrana životného prostredia a uľahčenie medzinárodnej dopravy.

               (2)

               Únia nie je zmluvnou stranou Európskej dohody o medzinárodnej cestnej preprave nebezpečných vecí (ďalej len „ADR“) ani Európskej dohody o medzinárodnej preprave nebezpečných tovarov po vnútrozemských vodných cestách (ďalej len „ADN“). Všetky členské štáty sú však zmluvnými stranami ADR a 13 členských štátov je zmluvnými stranami ADN.

               (3)

               Smernica Európskeho parlamentu a Rady 2008/68/ES (1) stanovuje požiadavky na prepravu nebezpečného tovaru cestnou, železničnou alebo vnútrozemskou vodnou dopravou v členských štátoch alebo medzi nimi. Smernica to robí odkazom na ADR, Poriadok pre medzinárodnú železničnú prepravu nebezpečného tovaru uverejnený ako dodatok C k Dohovoru o medzinárodnej železničnej preprave (COTIF) (ďalej len „RID“) a na ADN. Okrem toho sa v článku 4 smernice 2008/68/ES stanovuje, že „preprava nebezpečného tovaru medzi členskými štátmi a tretími krajinami je povolená, pokiaľ je v súlade s požiadavkami ADR, RID alebo ADN, ak nie je v prílohách uvedené inak“.

               (4)

               Počas rokov 2014 – 2016 pracovná skupina pre prepravu nebezpečného tovaru – WP.15 v súlade s postupom stanoveným v článku 14 ADR a správny výbor ADN v súlade s postupom stanoveným v článku 20 ADN vypracovali určité zmeny, ktoré by mali nadobudnúť účinnosť 1. januára 2017.

               (5)

               Uvedené zmeny, ktoré sa týkajú technických noriem a jednotných technických predpisov, majú za cieľ zaistiť bezpečnú a efektívnu prepravu nebezpečného tovaru a súčasne zohľadniť vedecko-technický pokrok v odvetví a vývoj nových látok a výrobkov, ktoré počas prepravy predstavujú nebezpečenstvo. Rozvoj prepravy nebezpečného tovaru cestnou a vnútrozemskou vodnou dopravou v rámci Únie aj medzi Úniou a susediacimi krajinami je kľúčovým prvkom spoločnej dopravnej politiky a zabezpečuje riadne fungovanie všetkých priemyselných odvetví, ktoré vyrábajú alebo využívajú tovar klasifikovaný ako nebezpečný podľa ADR a ADN.

               (6)

               Všetky navrhované zmeny sú odôvodnené a prospešné a mali by sa podporiť. Je preto vhodné stanoviť túto pozíciu, ktorá sa má prijať v mene Únie, pokiaľ ide o navrhované zmeny príloh k ADR a predpisov pripojených k ADN, ako sa uvádza v prílohe,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie, pokiaľ ide o navrhované zmeny príloh k ADR a predpisov pripojených k ADN, je v súlade s prílohou k tomuto rozhodnutiu.
   Formálne a malé zmeny navrhovaných zmien ADR a ADN uvedených v prvom odseku, ktoré zašle generálny tajomník Organizácie Spojených národov, možno odsúhlasiť bez ďalšieho rozhodnutia Rady.
   Článok 2
   Pozíciu Únie stanovenú v článku 1 vyjadria členské štáty, ktoré sú zmluvnými stranami dohôd uvedených v uvedenom článku, konajúc spoločne v záujme Únie.
   Článok 3
   Odkaz na prijaté zmeny príloh k ADR a predpisov pripojených k ADN sa uverejnia v Úradnom vestníku Európskej únie, pričom sa uvedie dátum nadobudnutia účinnosti týchto zmien.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 29. septembra 2016

            Za Radu

            predseda

         P. ŽIGA

      (1)  Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Ú. v. EÚ L 260, 30.9.2008, s. 13).

      PRÍLOHA

                  Návrh

                  Referenčný dokument

                  Oznámenie

                  Predmet

                  Poznámky

                  Pozícia EÚ

                  1

                  ECE/TRANS/WP.15/231

                  C.N.443.2016.TREATIES-XI.B.14

                  Návrh zmien príloh A a B k ADR

                  Technická zhoda na úrovni pracovnej skupiny pre prepravu nebezpečného tovaru – WP.15

                  Súhlasiť so zmenami

                  2

                  ECE/TRANS/WP.15/231/Corr.1

                  C.N.443.2016.TREATIES-XI.B.14

                  Návrh zmien príloh A a B k ADR

                  Technická zhoda na úrovni pracovnej skupiny pre prepravu nebezpečného tovaru – WP.15

                  Súhlasiť so zmenami

                  3

                  ECE/TRANS/WP.15/231/Add.1

                  C.N.443.2016.TREATIES-XI.B.14

                  Návrh zmien príloh A a B k ADR

                  Technická zhoda na úrovni pracovnej skupiny pre prepravu nebezpečného tovaru – WP.15

                  Súhlasiť so zmenami

                  4

                  ECE/ADN/36

                  C.N.444.2016.TREATIES-XI.D.6

                  Návrh zmien predpisov pripojených k ADN

                  Technická zhoda na úrovni správneho výboru

                  Súhlasiť so zmenami

                  5

                  ECE/ADN/36/Add.1

                  C.N.607.2016.TREATIES-XI.D.6

                  Návrh zmien predpisov pripojených k ADN

                  Technická zhoda na úrovni správneho výboru

                  Súhlasiť so zmenami


title: 2007/858/ES: Rozhodnutie Rady zo 17. decembra 2007 , ktorým sa vymenúva predseda odvolacieho výboru Úradu Spoločenstva pre odrody rastlín a jeho náhradník

text:
               21.12.2007

               SK

               Úradný vestník Európskej únie

               L 337/105

      ROZHODNUTIE RADY

   zo 17. decembra 2007,
   ktorým sa vymenúva predseda odvolacieho výboru Úradu Spoločenstva pre odrody rastlín a jeho náhradník
   (2007/858/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (1), a najmä na jeho článok 47 ods. 1,
   so zreteľom na zoznamy kandidátov, ktorých navrhla Komisia 29. októbra 2007 po tom, ako získala stanovisko od správnej rady Úradu Spoločenstva pre odrody rastlín,
   ROZHODLA TAKTO:
   Článok 1
   Týmto sa Paul A.C.E. VAN DER KOOIJ narodený 13. januára 1956 vymenúva za predsedu odvolacieho výboru Úradu Spoločenstva pre odrody rastlín na obdobie piatich rokov.
   Týmto sa Timothy MILLETT narodený 6. januára 1951 vymenúva za náhradníka predsedu odvolacieho výboru Úradu Spoločenstva pre odrody rastlín na obdobie piatich rokov.
   Ich funkčné obdobie začína dňom, keď sa ujmú svojej funkcie. Tento dátum sa stanoví na základe dohody medzi predsedom a správnou radou úradu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 17. decembra 2007

            Za Radu

            predseda

         J. SILVA

      (1)  Ú. v. ES L 227, 1.9.1994, s. 1. Nariadenie naposledy zmenené a doplnené nariadením (ES) č. 873/2004 (Ú. v. EÚ L 162, 30.4.2004, s. 38).